b'\n_START_ARTICLE_\nDet Hvide Hus\' stabschef\n_START_SECTION_\nHistorie\n_START_PARAGRAPH_\nOprindeligt h\xc3\xb8rte de pligter, som stabschefen nu udf\xc3\xb8rer, ind under pr\xc3\xa6sidentens sekret\xc3\xa6r._NEWLINE_ Men i 1946, som svar p\xc3\xa5 den hastigt voksende ud\xc3\xb8vende afdeling af den amerikanske regering  (engelsk: executive branch) blev stillingen som Assistent for Pr\xc3\xa6sidenten oprettet og p\xc3\xa5lagt anliggenderne indenfor Det Hvide Hus. I 1961 blev pr\xc3\xa6sidentens s\xc3\xa6rlige assistent tildelt titlen: "Det Hvide Hus\' stabschef" . Assistent for Pr\xc3\xa6sidenten blev en titel, som blev delt mellem stabschefen og seniorr\xc3\xa5dgivere s\xc3\xa5som stedfortr\xc3\xa6dende stabschefer ,  White House Counsel, Det Hvide Hus Pressesekret\xc3\xa6r, og andre. F\xc3\xb8r skabelsen af dette job var stabschefens jobbeskrivelse traditionelt: Ans\xc3\xa6ttelses-sekret\xc3\xa6r, som det var tilf\xc3\xa6ldet med Franklin Delano Roosevelt\'s hj\xc3\xa6lper, Edwin "Pa" Watson._NEWLINE_Ikke alle pr\xc3\xa6sidenter havde en formel stabschef (for eksempel John F. Kennedy). Den gennemsnitlige ans\xc3\xa6ttelsestid for en stabscef i Det Hvide Hus er 2,5 \xc3\xa5r. John R. Steelman, under Harry S. Truman var den sidste stabschef, som har siddet en hel pr\xc3\xa6sidentperiode. Steelman er ogs\xc3\xa5 indehaver af rekorden som den l\xc3\xa6ngst siddende stabschef \xe2\x80\x93 6 \xc3\xa5r. Andrew Card og Sherman Adams st\xc3\xa5r lige, hvad ang\xc3\xa5r den n\xc3\xa6stl\xc3\xa6ngste periode \xe2\x80\x93 5 \xc3\xa5r hver)._NEWLINE_De fleste stabschefer i Det Hvide Hus er tidligere politikere, og mange forts\xc3\xa6tter deres politiske karrierer i andre roller. Richard Nixon\'s stabschef Alexander Haig blev udenrigsminister under Ronald Reagan. Gerald Ford\'s stabschef Dick Cheney blev medlem af Repr\xc3\xa6sentanternes Hus for Wyoming, forsvarsminister under George H. W. Bush og vicepr\xc3\xa6sident  under George W. Bush. Donald Rumsfeld var en anden stabschef under Ford-administrationen, og han blev forsvarsminister flere ti\xc3\xa5r senere i George W. Bush\'s administration.\n_START_SECTION_\nJobbeskrivelse\n_START_PARAGRAPH_\nJobbet er b\xc3\xa5de styrende og r\xc3\xa5dgivende og kan omfatte nedenn\xc3\xa6vnte pligter, afh\xc3\xa6ngig af pr\xc3\xa6sidentens stil og forretningsgange.'